L'Ajuntament de Paterna millora les instal·lacions dels seus centres educatius amb més d'una vintena d'actuacions
13/01/2022

# L'Ajuntament de Paterna millora les instal·lacions dels seus centres educatius amb més d'una vintena d'actuacions

[![L'Ajuntament de Paterna millora les instal·lacions dels seus centres educatius amb més d'una vintena d'actuacions ](/images/noticias/2022/1/7823/7823_lg.jpg)](/images/noticias/2022/1/7823/7823_lg.jpg)

13.01.2022

*   L'Ajuntament de Paterna, a través de la brigada de manteniment de GESPA, ha dut a terme prop d'una vintena d'actuacions de millora en diferents col·legis de la ciutat durant el període de vacances nadalenc, que també s'ha aprofitat per a a la revisió de calderes, radiadors, canalons i desguassos de pluvials de tots els col·legis de Paterna.
*   Entre els treballs d'obra de paleta, pintura, electricitat i lampisteria realitzats figuren la instal·lació de nous lavabos i la impermeabilització de cobertes.

L'Ajuntament de Paterna, a través de l'empresa municipal Gestió i Serveis de Paterna (GESPA), ha dut a terme prop d'una vintena d'actuacions de manteniment en diversos centres educatius de la ciutat durant les vacances escolars de Nadal, que també s'han aprofitat per a realitzar la revisió dels sistemes de calefacció i pluvials de tots els centres educatius.

Referent a això, tant la Tinenta Alcalde de Seguretat, Núria Campos com el regidor d'Atenció a la Infància i Educació, David Fortea han destacat _“la importància d'aprofitar aquests períodes festius per a posar a punt els nostres centres educatius, ja que permeten a les brigades d'obres treballar sense suposar una molèstia per a professors i escolars”._

Entre les diferents actuacions realitzades, en el col·legi La Coma s'han canviat els lavabos d'un dels banys d'Infantil, a la Font s'ha reparat la pèrgola de fusta i en el Torre de Paterna s'han col·locat nous desguassos en superfície.

De la mateixa manera, en el col·legi El Parc s'han instal·lat nous sistemes de calefacció a les aules d'infantil mentre que en el centre Clara Campoamor han començat les labors d'impermeabilització de la coberta de l'edifici de direcció.

Per part seua, en el col·legi Jaume I s'ha executat una nova formigonada de la rampa d'accés, s'ha dut a terme l'anivellat i farcit de diverses zones deteriorades del pati d'infantil i s'han abrillantat els sòls.

_“Des de l'àrea d'Educació, en coordinació amb l'Àrea d'Infraestructures i amb l'empresa pública, continuarem millorant els nostres col·legis perquè els escolars de Paterna puguen gaudir d'uns llocs més segurs i accessibles”,_ ha assegurat Fortea.